钦定古今图书集成/明伦汇编/氏族典/第131卷 > 《廖用贤尚友录》 > 申用嘉
## 钦定古今图书集成/明伦汇编/氏族典/第131卷 > 《廖用贤尚友录》 > 申用嘉

按《吴县志》：“用嘉字美中，号经峪，时行季子。万历壬午
举于乡。己未授赣州府推官。台使者委断大狱，多所
平反。迁高州府同知。五年，擢应天治中。丁卯，晋刑部
员外郎。辛未，出守高州。甲戌，升贵州按察司副使，分
巡思石道。筑垣练兵，境内以宁。丙子冬，调广西参政，
分守右江。时临蓝寇起，殚力捍御，积劳成病，遂告归。”